Avis juridique important

|

31999D0478

1999/478/ΕΚ: Απόφαση της Επιτροπής, της 14ης Ιουλίου 1999, για την ανανέωση της συμβουλευτικής επιτροπής αλιείας και υδατοκαλλιέργειας [κοινοποιηθείσα υπό τον αριθμό Ε(1999) 2042]

Επίσημη Εφημερίδα αριθ. L 187 της 20/07/1999 σ. 0070 - 0073

ΑΠΟΦΑΣΗ ΤΗΣ ΕΠΙΤΡΟΠΗΣτης 14ης Ιουλίου 1999για την ανανέωση της συμβουλευτικής επιτροπής αλιείας και υδατοκαλλιέργειας[κοινοποιηθείσα υπό τον αριθμό Ε(1999) 2042](1999/478/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,Εκιτμώντας:(1) ότι η Επιτροπή πρέπει να συγκεντρώσει τις γνώμες των ενδιαφερόμενων φορέων σχετικά με τα θέματα που προέκυψαν από τη θέσπιση μιας κοινής αλιευτικής πολιτικής (ΚΑλΠ)·(2) ότι ιδρύθηκε συμβουλευτική επιτροπή στον τομέα της αλιείας (ΣΕΑ) με την απόφαση 71/128/ΕΟΚ της Επιτροπής(1), της οποίας το κείμενο αντικαταστάθηκε την τελευταία φορά από την απόφαση 89/4/ΕΟΚ(2) όπως τροποποιήθηκε από την απόφαση 97/246/ΕΚ(3)·(3) ότι φαίνεται ενδεδειγμένο να διευρυνθεί, στο πλαίσιο της ΣΕΑ, ο διάλογος για την κατάρτιση και τη διαχείριση της ΚΑλΠ στο σύνολο των ενδιαφερόμενων φορέων, ιδίως στον τομέα της υδατοκαλλιέργειας και στις μη επαγγελματικές οργανώσεις· ότι, για το σκοπό αυτό, είναι αναγκαίο να επανεξεταστεί η διάρθρωση της συμβουλευτικής επιτροπής αλιείας·(4) ότι, προκειμένου να ενθαρρυνθεί η διατύπωση αναλύσεων και κοινών θέσεων σχετικά με την ΚΑλΠ, είναι χρήσιμο να προσκληθούν τα μέλη της ΣΕΑ να συζητήσουν θέματα που τα ενδιαφέρουν κατά προτεραιότητα·(5) ότι, προκειμένου να υπάρξει αποτελεσματικό έργο, είναι αναγκαίο να περιοριστεί ο αριθμός των μελών της συμβουλευτικής επιτροπής αλιείας·(6) ότι είναι χρήσιμο να βελτιωθούν οι όροι του διαλόγου χάρις σε μια καλύτερη διάρθρωση μεταξύ μιας ολομέλειας, επιφορτισμένης με τον προσανατολισμό των εργασιών της συμβουλευτικής επιτροπής και την έκδοση γνωμών, και των ομάδων εργασίας που είναι επιφορτισμένες με την προπαρασκευή των γνωμών αυτών·(7) ότι η εντολή των μελών της επιτροπής εκπνέει στις 31 Ιουλίου 1999 μετά από μια μεταβατική περίοδο που ορίστηκε προκειμένου να πραγματοποιηθεί ανασχηματισμός της εν λόγω επιτροπής και ότι είναι, κατά συνέπεια, σκόπιμο να τροποποιηθεί το κείμενο της απόφασης προς την κατεύθυνση που προσδιορίζεται ανωτέρω·(8) ότι, για λόγους σαφήνειας, πρέπει να αντικατασταθεί το κείμενο της απόφασης 71/128/ΕΟΚ,ΑΠΟΦΑΣΙΣΕ:Άρθρο 11. Συνιστάται, στο πλαίσιο της Επιτροπής, συμβουλευτική επιτροπή αλιείας και υδατοκαλλιέργειας, η οποία απαρτίζεται από μια ολομέλεια, η οποία καλείται στο εξής "επιτροπή", και από τέσσερις ομάδες εργασίες που αναφέρονται στο άρθρο 7.2. Η επιτροπή αποτελείται από αντιπροσώπους των ακόλουθων οικονομικών φορέων: των αντιπροσωπευτικών επαγγελματικών οργανώσεων των επιχειρήσεων παραγωγής, μεταποίησης ή εμπορίας των προϊόντων αλιείας και υδατοκαλλιέργειας και των μη επαγγελματικών οργανώσεων που αντιπροσωπεύουν τα συμφέροντα της κατανάλωσης, του περιβάλλοντος και της ανάπτυξης.3. Συμμετέχουν εξάλλου στις ομάδες που ορίζονται στο άρθρο 7 οι εμπειρογνώμονες του τομέα της αλιείας που αντιπροσωπεύουν τους επιστημονικούς ή/και οικονομικούς οργανισμούς, τους πιστωτικούς οργανισμούς καθώς και τους οργανισμούς πρώτης διάθεσης στην αγορά.Άρθρο 2Η επιτροπή δύναται να κληθεί από την Επιτροπή για τη χορήγηση συμβουλών ή να συζητήσει, κατόπιν πρωτοβουλίας του προέδρου της, ή κατόπιν αιτήσεως ενός ή περισσοτέρων των μελών της, θέματα σχετικά με τις ρυθμίσεις της κοινής αλιευτικής πολιτικής και ιδίως για τα μέτρα που λαμβάνει η Επιτροπή στο πλαίσιο των ρυθμίσεων αυτών καθώς και για τα οικονομικά και κοινωνικά θέματα του τομέα της αλιείας, εκτός εκείνων που αφορούν, ως κοινωνικούς εταίρους, τους εργοδότες και τους εργαζομένους στον τομέα της αλιείας.Άρθρο 3Η επιτροπή περιλαμβάνει είκοσι μέλη, τα οποία στο εξής καλούνται μέλη της επιτροπής.1. Μία έδρα κατανέμεται σε κάθε έναν από τους ακόλουθους ένδεκα ενδιαφερόμενους φορείς που απαριθμούνται από το 1 έως το 11. Για κάθε μία από τις ένδεκα αυτές έδρες, προβλέπεται ενα τακτικό και ένα αναπληρωματικό μέλος:>ΘΕΣΗ ΠΙΝΑΚΑ>2. Συμμετέχουν εξάλλου αυτοδικαίως στην επιροπή ο πρόεδρος και ο αντιπρόεδρος της επιτροπής τομεακού διαλόγου "αλιεία"(4) οι πρόεδροι και οι αντιπρόεδροι των ομάδων εργασίας αριθ. 1, 3 και 4 που αναφέρονται στο άρθρο 7, καθώς και ο πρόεδρος της ομάδας εργασίας αριθ. 2 που αναφέρεται στο άρθρο 7.Άρθρο 41. Τα μέλη της επιτροπής διορίζονται από την Επιτροπή κατόπιν προτάσεως των επαγγελματικών οργανώσεων που έχουν συσταθεί επί κοινοτικής βάσεως, που είναι πλέον αντιπροσωπευτικές των ενδιαφερομένων φορέων που αναφέρονται στο άρθρο 3 παράγραφος 1. Ο αντιπρόσωπος των καταναλωτών προτείνεται από την επιτροπή των καταναλωτών(5).Για την πλήρωση κάθε έδρας, εκτός των εδρών που επιφυλάσσονται για την επιτροπή τομεακού διαλόγου στον τομέα της αλιείας, οι οργανώσεις αυτές προτείνουν δύο υποψηφίους διαφορετικής εθνικότητας. Για τις έδρες που κατανέμονται στους φορείς που αναφέρονται στο άρθρο 3 παράγραφος 1, oι προτάσεις προσδιορίζουν το όνομα του τακτικού μέλους καθώς και το όνομα του αναπληρωματικού μέλους.Η θητεία των μελών της επιτροπής διαρκεί τρία έτη και είναι ανανεώσιμη. Τα ασκούμενα καθήκοντα δεν αποτελούν αντικείμενο οποιασδήποτε αμοιβής.Μετά την εκπνοή της περιόδου των τριών ετών τα μέλη της συμβουλευτικής επιτροπής συνεχίζουν να ασκούν τα καθήκοντά τους μέχρις ότου αντικατασταθούν ή ανανεωθεί η θητεία τους.Η θητεία των μελών της επιτροπής λήγει προ της εκπνοής της περιόδου των τριών ετών δια παραιτήσεως ή θανάτου.Η θητεία μέλους δύναται επίσης να λήξει εάν η οργάνωση, η οποία παρουσίασε την υποψηφιότητα, ζητεί την αντικατάστασή του.Αντικαθίσταται για τη διάρκεια του υπολοίπου χρόνου θητείας σύμφωνα με τη διαδικασία που προβλέπεται στην παράγραφο 1.2. Ο κατάλογος των μελών δημοσιεύεται από την Επιτροπή προς ενημέρωση στην Επίσημη Εφημερίδα των Ευρωπαϊκών Κοινοτήτων.Άρθρο 5Η επιτροπή εκλέγει, για διάρκεια τριών ετών, έναν πρόεδρο και δύο αντιπροέδρους. Η εκλογή λαμβάνει χώρα με πλειοψηφία των δύο τρίτων των παρόντων μελών.Τα μέλη της επιτροπής που αναφέρονται στο άρθρο 3 παράγραφος 2, συνιστούν το προεδρείο της επιτροπής, εκτός του αντιπροσώπου των εφοπλιστών που είναι μέλος της επιτροπής τομεακού διαλόγου.Το προεδρείο εκλέγει τον πρόεδρό του, προετοιμάζει και οργανώνει, τις εργασίες των ομάδων εργασίας που αναφέρονται στο άρθρο 7.Άρθρο 6Κατόπιν αιτήσεως μιας από τις οργανώσεις που αναφέρονται στο άρθρο 4 παράγραφος 1, ο πρόεδρος δύναται να καλέσει έναν αντιπρόσωπο της οργάνωσης αυτής να παραστεί στις συνεδριάσεις της επιτροπής. Δύναται, υπό τις αυτές προϋποθέσεις, να καλέσει να παραστεί στις εργασίες της επιτροπής, ως εμπειρογνώμων, κάθε πρόσωπο που έχει ειδική αρμοδιότητα επί θέματος εγγεγραμμένου στην ημερησία διάταξη. Τα αναπληρωματικά μέλη δύναται να παραστούν ιδίοις εξόδοις, στις συνεδριάσεις ως παρατηρητές.Άρθρο 7Η επιτροπή ιδρύει τέσσερις ομάδες εργασίας με σκοπό την κατάρτιση των γνωμών τους.Η ονομασία των ομάδων αυτών καθώς και οι πρόεδροι και συνθέσεις τους εμφαίνονται στο παράρτημα της παρούσας απόφασης.Σε συμφωνία με την Επιτροπή, οι συμμετέχοντες στις ομάδες εργασίας επιλέγονται ανάλογα με την ημερήσια διάταξη κάθε συνεδρίασης από τις πλέον αντιπροσωπευτικές οργανώσεις που έχουν συσταθεί επί κοινοτικής βάσης. Οι αντιπρόσωποι της βιολογίας ή της οικονομίας επιλέγονται από επιστημονική, τεχνική και οικονομική επιτροπή αλιείας(6). Η Επιτροπή δύναται, ανάλογα με την ημερήσια διάταξη, να ορίσει συμπληρωματικούς εμπειρογνώμονες.Άρθρο 81. Η επιτροπή συγκαλείται κατόπιν πρωτοβουλίας της Επιτροπής σύμφωνα με ετήσιο πρόγραμμα εργασίας που αποφασίζεται σε συμφωνία με την Επιτροπή. Το προεδρείο συγκαλείται κατόπιν πρωτοβουλίας του προέδρου του σε συμφωνία με την Επιτροπή.2. Οι αντιπρόσωποι των υπηρεσιών της Επιτροπής συμμετέχουν στις συνεδριάσεις της επιτροπής, του προεδρείου και των ομάδων εργασίας.3. Οι υπηρεσίες της Επιτροπής εξασφαλίζουν την γραμματεία της επιτροπής, του προεδρείου και των ομάδων εργασίας.4. Σε συμφωνία με την Επιτροπή, η επιτροπή καταρτίζει τους κανόνες σχετικά με την εκτέλεση του προγράμματος εργασίας, την προπαρασκευή των συνεδριάσεων, την διεξαγωγή των συνεδριάσεων, τα πρακτικά, τις εκφραζόμενες θέσεις ή τα συμπεράσματα καθώς επίσης και σχετικά με τη διατύπωση των γνωμών ή συστάσεων.Άρθρο 9Η επιτροπή καλείται να λάβει θέση επί των αιτήσεων γνώμης που διατυπώνονται από την Επιτροπή καθώς και επί των θεμάτων που εμφαίνονται στο πρόγραμμα εργασίας της.Κατά την αίτηση γνώμης της επιτροπής, η Επιτροπή μπορεί να ορίσει την προθεσμία εντός της οποίας θα πρέπει να εκφραστεί η γνώμη.Οι θέσεις των αντιροσωπευόμενων ενδιαφερόμενων φορέων εμφαίνονται σε πρακτικά που διαβιβάζονται στην Επιτροπή.Στην περίπτωση που η αιτηθείσα γνώμη αποτελεί αντικείμενο ομοφωνίας της επιτροπής, η τελευταία συντάσσει κοινά συμπεράσματα που επισυνάπτονται στα πρακτικά.Άρθρο 10Με την επιφύλαξη του άρθρου 287 της συνθήκης, τα μέλη της επιτροπής καθώς και εκείνα των ομάδων εργασίας υποχρεούνται να τηρούν το απόρρητο των πληροφοριών των οποίων έλαβαν γνώση από τις εργασίες της επιτροπής ή των ομάδων εργασίας, εφόσον η Επιτροπή ενημερώσει τα εν λόγω μέλη ότι η αιτούμενη γνώμη ή το τεθέν θέμα έχουν εμπιστευτικό χαρακτήρα.Στην περίπτωση αυτή, μόνο τα μέλη της επιτροπής και οι αντιπρόσωποι των υπηρεσιών της Επιτροπής παρίστανται στις συνεδριάσεις.Άρθρο 11Οι αποφάσεις 71/128/ΕΟΚ και 97/247/ΕΚ της Επιτροπής(7), σχετικά με τη δημιουργία ειδικού τμήματος υδατοκαλλιέργειας της συμβουλευτικής επιτροπής αλιείας, καταργούνται.Άρθρο 12Η παρούσα απόφαση αρχίζει να ισχύει την 1η Αυγούστου 1999.Βρυξέλλες, 14 Ιουλίου 1999.Για την ΕπιτροπήEmma BONINOΜέλος της Επιτροπής(1) ΕΕ L 68 της 22.3.1971, σ. 18.(2) ΕΕ L 5 της 7.1.1989, σ. 33.(3) ΕΕ L 97 της 12.4.1997, σ. 27.(4) ΕΕ L 225 της 12.8.1998, σ. 27 (98/500/ΕΚ).(5) ΕΕ L 162 της 13.7.1995, σ. 37.(6) ΕΕ L 297 της 2.12.1993, σ. 25.(7) ΕΕ L 97 της 12.4.1997, σ. 28.ΠΑΡΑΡΤΗΜΑΟμάδες εργασίας που αναφέρονται στο άρθρο 71. Τίτλοι των ομάδων εργασίαςΟμάδα αριθ. 1: Πρόσβαση στους πόρους και διαχείριση των αλιευτικών δραστηριοτήτωνΟμάδα αριθ. 2: Υδατοκαλλιέργεια: ιχθυοκαλλιέργεια, καλλιέργεια μαλακοστράκων και μαλακίωνΟμάδα αριθ. 3: Αγορές και εμπορική πολιτικήΟμάδα αριθ. 4: Γενικά θέματα: οικονομία και ανάλυση του κλάδου2. Πρόεδροι και αντιπρόεδροιΈνας αντιπρόσωπος των ιδιωτών εφοπλιστών προεδρεύει των ομάδων εργασίας αριθ. 1 και 4.Ένας αντιπρόσωπος των συνεταιριστικών εφοπλιστών τελεί χρέη αντιπροέδρου της ομάδας εργασίας αριθ. 1.Ένας αντιπρόσωπος των ιχθυοκαλλιεργητών και ένας αντιπρόσωπος των καλλιεργητών μαλακίων/μαλακοστράκων τελούν χρέη προέδρου και αντιπροέδρου εναλλάξ στην ομάδα εργασίας αριθ. 2.Ένας αντιπρόσωπος των επιχειρήσεων μεταποίησης προεδρεύει της ομάδας εργασίας αριθ. 3.Ένας αντιπρόσωπος των εμπορευομένων τελεί χρέη αντιπροέδρου της ομάδας εργασίας αριθ. 4.Ένας αντιπρόσωπος των οργανώσεων παραγωγών τελεί χρέη αντιπροέδρου της ομάδας εργασίας αριθ. 3.3. Αριθμός εδρών ανά ενδιαφερόμενο φορέα>ΘΕΣΗ ΠΙΝΑΚΑ>Η Επιτροπή μπορεί να ορίσει συμπληρωματικούς εμπειρογνώμονες ανάλογα με την ημερήσια διάταξη.


title: 2009/857/ΕΚ: Απόφαση του Συμβουλίου, της 13ης Δεκεμβρίου 2007 , όσον αφορά την εφαρμογή των άρθρων 9Γ παράγραφος 4 της συνθήκης για την Ευρωπαϊκή Ένωση και 205 παράγραφος 2 της συνθήκης για τη λειτουργία της Ευρωπαϊκής Ένωσης μεταξύ της 1ης Νοεμβρίου 2014 και της 31ης Μαρτίου 2017 , αφενός, και από 1ης Απριλίου 2017 , αφετέρου

text:
               1.12.2009

               EL

               Επίσημη Εφημερίδα της Ευρωπαϊκής Ένωσης

               L 314/73

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 13ης Δεκεμβρίου 2007
   όσον αφορά την εφαρμογή των άρθρων 9Γ παράγραφος 4 της συνθήκης για την Ευρωπαϊκή Ένωση και 205 παράγραφος 2 της συνθήκης για τη λειτουργία της Ευρωπαϊκής Ένωσης μεταξύ της 1ης Νοεμβρίου 2014 και της 31ης Μαρτίου 2017, αφενός, και από 1ης Απριλίου 2017, αφετέρου
   (2009/857/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Εκτιμώντας τα εξής:

               (1)

               Θεωρείται σκόπιμο να θεσπισθούν διατάξεις που να επιτρέπουν την ομαλή μετάβαση από το σύστημα λήψεως αποφάσεων του Συμβουλίου με ειδική πλειοψηφία, όπως ορίζεται στο άρθρο 3 παράγραφος 3 του πρωτοκόλλου σχετικά με τις μεταβατικές διατάξεις, το οποίο θα συνεχίσει να εφαρμόζεται μέχρι τις 31 Οκτωβρίου 2014, στο σύστημα ψηφοφορίας που προβλέπεται από τα άρθρα 9 Γ παράγραφος 4 της Συνθήκης για την Ευρωπαϊκή Ένωση και 205 παράγραφος 2 της Συνθήκης για τη λειτουργία της Ευρωπαϊκής Ένωσης, το οποίο θα ισχύσει από 1ης Νοεμβρίου 2014, περιλαμβανομένων, κατά τη διάρκεια μεταβατικής περιόδου έως τις 31 Μαρτίου 2017, των ειδικών διατάξεων οι οποίες προβλέπονται στο άρθρο 3 παράγραφος 2 του εν λόγω πρωτοκόλλου.

               (2)

               Υπενθυμίζεται ότι η πρακτική του Συμβουλίου είναι να καταβάλλει κάθε δυνατή προσπάθεια για την ενίσχυση της δημοκρατικής νομιμοποίησης των αποφάσεων που λαμβάνονται με ειδική πλειοψηφία,

         ΑΠΟΦΑΣΙΖΕΙ:
   ΤΜΗΜΑ 1

      ΔΙΑΤΑΞΕΙΣ ΕΦΑΡΜΟΣΤΕΕΣ ΜΕΤΑΞΥ ΤΗΣ 1ΗΣ ΝΟΕΜΒΡΙΟΥ 2014 ΚΑΙ ΤΗΣ 31ΗΣ ΜΑΡΤΙΟΥ 2017

   Άρθρο 1
   Μεταξύ της 1ης Νοεμβρίου 2014 και της 31ης Μαρτίου 2017, εάν μέλη του Συμβουλίου που αντιπροσωπεύουν:

               α)

               τουλάχιστον τα τρία τέταρτα του πληθυσμού· ή

               β)

               τουλάχιστον τα τρία τέταρτα του αριθμού των κρατών μελών,

         τα οποία είναι απαραίτητα για τον σχηματισμό της μειοψηφίας αρνησικυρίας που προκύπτει από την εφαρμογή του άρθρου 9Γ παράγραφος 4 πρώτο εδάφιο της Συνθήκης για την Ευρωπαϊκή Ένωση και του άρθρου 205 παράγραφος 2 της Συνθήκης για τη λειτουργία της Ευρωπαϊκής Ένωσης, δηλώσουν την αντίθεσή τους στην έκδοση πράξης του Συμβουλίου με ειδική πλειοψηφία, το Συμβούλιο συζητά το θέμα.
   Άρθρο 2
   Κατά τη διάρκεια της ανωτέρω συζήτησης, το Συμβούλιο καταβάλλει κάθε δυνατή προσπάθεια ώστε να καταλήξει, εντός εύλογου χρονικού διαστήματος και χωρίς να θίγονται τα υποχρεωτικά χρονικά όρια που ορίζει το δίκαιο της Ένωσης, σε ικανοποιητική λύση σε σχέση με τις ανησυχίες που εξέφρασαν τα μέλη του Συμβουλίου που αναφέρονται στο άρθρο 1.
   Άρθρο 3
   Προς τον σκοπό αυτό, ο πρόεδρος του Συμβουλίου, επικουρούμενος από την Επιτροπή και τηρώντας τον εσωτερικό κανονισμό του Συμβουλίου, αναλαμβάνει κάθε απαραίτητη πρωτοβουλία προκειμένου να διευκολυνθεί η επίτευξη ευρύτερης βάσης συμφωνίας στο Συμβούλιο. Τα μέλη του Συμβουλίου τον συνδράμουν.
   ΤΜΗΜΑ 2

      ΔΙΑΤΑΞΕΙΣ ΟΙ ΟΠΟΙΕΣ ΕΦΑΡΜΟΖΟΝΤΑΙ ΑΠΟ 1ΗΣ ΑΠΡΙΛΙΟΥ 2017

   Άρθρο 4
   Από 1ης Απριλίου 2017, εάν μέλη του Συμβουλίου που αντιπροσωπεύουν:

               α)

               τουλάχιστον το 55 % του πληθυσμού· ή

               β)

               τουλάχιστον το 55 % του αριθμού των κρατών μελών,

         τα οποία είναι απαραίτητα για τον σχηματισμό της μειοψηφίας αρνησικυρίας που προκύπτει από την εφαρμογή του άρθρου 9Γ παράγραφος 4 πρώτο εδάφιο της Συνθήκης για την Ευρωπαϊκή Ένωση και του άρθρου 205 παράγραφος 2 της Συνθήκης για τη λειτουργία της Ευρωπαϊκής Ένωσης, δηλώσουν την αντίθεσή τους στην έκδοση πράξης του Συμβουλίου με ειδική πλειοψηφία, το Συμβούλιο συζητά το θέμα.
   Άρθρο 5
   Κατά τη διάρκεια της ανωτέρω συζήτησης, το Συμβούλιο καταβάλλει κάθε δυνατή προσπάθεια ώστε να καταλήξει, εντός εύλογου χρονικού διαστήματος και χωρίς να θίγονται τα υποχρεωτικά χρονικά όρια που ορίζει το δίκαιο της Ένωσης, σε ικανοποιητική λύση σε σχέση με τις ανησυχίες που εξέφρασαν τα μέλη του Συμβουλίου που αναφέρονται στο άρθρο 4.
   Άρθρο 6
   Προς τον σκοπό αυτό, ο πρόεδρος του Συμβουλίου, επικουρούμενος από την Επιτροπή και τηρώντας τον εσωτερικό κανονισμό του Συμβουλίου, αναλαμβάνει κάθε απαραίτητη πρωτοβουλία προκειμένου να διευκολυνθεί η επίτευξη ευρύτερης βάσης συμφωνίας στο Συμβούλιο. Τα μέλη του Συμβουλίου τον συνδράμουν.
   ΤΜΗΜΑ 3

      ΕΝΑΡΞΗ ΙΣΧΥΟΣ

   Άρθρο 7
   Η παρούσα απόφαση αρχίζει να ισχύει την ημερομηνία έναρξης ισχύος της Συνθήκης της Λισαβόνας.

      Βρυξέλλες, 13 Δεκεμβρίου 2007.

            Για το Συμβούλιο

            Ο Πρόεδρος

         L. AMADO


title: Απόφαση (ΕΕ) 2016/1488 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/171

         ΑΠΌΦΑΣΗ (ΕΕ) 2016/1488 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0089/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενεργείας (4), και ιδίως το άρθρο 24,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0087/2016),

               1.

               διαπιστώνει ότι οι οριστικοί ετήσιοι λογαριασμοί του Οργανισμού Συνεργασίας των Ρυθμιστικών Αρχών Ενέργειας αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Οργανισμού Συνεργασίας των Ρυθμιστικών Αρχών Ενέργειας για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στον διευθυντή του Οργανισμού Συνεργασίας των Ρυθμιστικών Αρχών Ενέργειας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 18.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 211 της 14.8.2009, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2014/739/ΕΕ: Απόφαση του Συμβουλίου, της 9ης Οκτωβρίου 2014 , σχετικά με τη θέση που πρόκειται να υιοθετηθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, όσον αφορά την αντικατάσταση του πρωτοκόλλου 3 της εν λόγω συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

text:
               29.10.2014

               EL

               Επίσημη Εφημερίδα της Ευρωπαϊκής Ένωσης

               L 308/88

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Οκτωβρίου 2014
   σχετικά με τη θέση που πρόκειται να υιοθετηθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, όσον αφορά την αντικατάσταση του πρωτοκόλλου 3 της εν λόγω συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

      (2014/739/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 3 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (1) («η συμφωνία»), αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας («πρωτόκολλο 3»).

               (2)

               Η περιφερειακή σύμβαση για πανευρωμεσογειακούς προτιμησιακούς κανόνες καταγωγής (2) («η σύμβαση») θεσπίζει διατάξεις σχετικά με την καταγωγή των προϊόντων που αποτελούν αντικείμενο εμπορίου στο πλαίσιο συναφών συμφωνιών που έχουν συναφθεί μεταξύ των συμβαλλόμενων μερών. Η Σερβία και οι άλλοι συμμετέχοντες στη διαδικασία σταθεροποίησης και σύνδεσης των Δυτικών Βαλκανίων κλήθηκαν να προσχωρήσουν στο σύστημα πανευρωπαϊκής διαγώνιας σώρευσης καταγωγής στο θεματολόγιο της Θεσσαλονίκης, το οποίο εγκρίθηκε από το Ευρωπαϊκό Συμβούλιο του Ιουνίου 2003. Κλήθηκαν να προσχωρήσουν στη σύμβαση με απόφαση της ευρωμεσογειακής υπουργικής διάσκεψης του Οκτωβρίου 2007.

               (3)

               Η Ένωση και η Σερβία υπέγραψαν τη σύμβαση στις 15 Ιουνίου 2011 και στις 12 Νοεμβρίου 2012, αντίστοιχα.

               (4)

               Η Ένωση και η Σερβία κατέθεσαν τα έγγραφα αποδοχής τους στον θεματοφύλακα της σύμβασης την 26η Μαρτίου 2012 και την 1η Ιουλίου 2013, αντίστοιχα. Κατά συνέπεια, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ για την Ένωση και για τη Σερβία την 1η Μαΐου 2012 και την 1η Σεπτεμβρίου 2013, αντίστοιχα.

               (5)

               Το άρθρο 6 της σύμβασης προβλέπει ότι κάθε συμβαλλόμενο μέρος λαμβάνει τα απαιτούμενα μέτρα για να εξασφαλίσει την αποτελεσματική εφαρμογή της σύμβασης. Για τον σκοπό αυτό, το συμβούλιο σταθεροποίησης και σύνδεσης που συγκροτήθηκε με τη συμφωνία θα πρέπει να εκδώσει απόφαση που αντικαθιστά το πρωτόκολλο 3 με νέο πρωτόκολλο, το οποίο, όσον αφορά τους κανόνες καταγωγής, παραπέμπει στη σύμβαση.

               (6)

               Κατά συνέπεια, η θέση της Ένωσης στο πλαίσιο του σμβουλίου σταθεροποίησης και σύνδεσης θα πρέπει να βασίζεται στο σχέδιο απόφασης που επισυνάπτεται στην παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρόκειται να υιοθετηθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης που συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής, βασίζεται στο σχέδιο απόφασης του συμβουλίου σταθεροποίησης και Σύνδεσης που επισυνάπτεται στην παρούσα απόφαση.
   Αλλαγές ήσσονος σημασίας στο σχέδιο απόφασης του συμβουλίου σταθεροποίησης και σύνδεσης μπορούν να συμφωνούνται από τους εκπροσώπους της Ένωσης στο συμβούλιο σταθεροποίησης και σύνδεσης χωρίς περαιτέρω απόφαση του Συμβουλίου.
   Άρθρο 2
   Η απόφαση του συμβουλίου σταθεροποίησης και σύνδεσης δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 9 Οκτωβρίου 2014.

            Για το Συμβούλιο

            Ο Πρόεδρος

         A. ALFANO

      (1)  ΕΕ L 278 της 18.10.2013, σ. 16.

      (2)  ΕΕ L 54 της 26.2.2013, σ. 4.

      ΣΧΕΔΙΟ
      ΑΠΟΦΑΣΗ αριθ. … ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ-ΣΕΡΒΙΑΣ
      της
      για την αντικατάσταση του πρωτοκόλλου 3 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
      ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ-ΣΕΡΒΙΑΣ,
      Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, που υπογράφηκε στο Λουξεμβούργο στις 29 Απριλίου 2008 (1), και ιδίως το άρθρο 44,
      Έχοντας υπόψη το πρωτόκολλο 3 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, εφεξής το «πρωτόκολλο 3»,
      Εκτιμώντας τα ακόλουθα:

                  (1)

                  Το άρθρο 44 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου («συμφωνία») παραπέμπει στο πρωτόκολλο 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας το οποίο καθορίζει τους κανόνες καταγωγής και προβλέπει τη σώρευση της καταγωγής μεταξύ της Ένωσης, της Σερβίας, της Τουρκίας και οποιασδήποτε χώρας ή εδάφους που συμμετέχει στη διαδικασία σταθεροποίησης και σύνδεσης της Ένωσης.

                  (2)

                  Το άρθρο 39 του πρωτοκόλλου 3 προβλέπει ότι το συμβούλιο σταθεροποίησης και σύνδεσης που θεσπίζεται στο άρθρο 119 της συμφωνίας μπορεί να αποφασίσει να τροποποιήσει τις διατάξεις του εν λόγω πρωτοκόλλου.

                  (3)

                  Σκοπός της περιφερειακής σύμβασης για πανευρωμεσογειακούς προτιμησιακούς κανόνες καταγωγής (2) («η σύμβαση») είναι να αντικαταστήσει τα ισχύοντα πρωτόκολλα για τους κανόνες καταγωγής μεταξύ των χωρών της πανευρωμεσογειακής ζώνης με ενιαία νομοθετική πράξη. Η Σερβία και οι άλλοι συμμετέχοντες στη διαδικασία σταθεροποίησης και σύνδεσης των Δυτικών Βαλκανίων κλήθηκαν να προσχωρήσουν στο σύστημα πανευρωπαϊκής διαγώνιας σώρευσης καταγωγής στο θεματολόγιο της Θεσσαλονίκης, το οποίο εγκρίθηκε από το Ευρωπαϊκό Συμβούλιο του Ιουνίου 2003. Κλήθηκαν να προσχωρήσουν στη σύμβαση με απόφαση της ευρωμεσογειακής υπουργικής διάσκεψης του Οκτωβρίου 2007.

                  (4)

                  Η Ένωση και η Σερβία υπέγραψαν τη σύμβαση στις 15 Ιουνίου 2011 και στις 12 Νοεμβρίου 2012, αντίστοιχα.

                  (5)

                  Η Ένωση και η Σερβία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και την 1η Ιουλίου 2013, αντίστοιχα. Κατά συνέπεια, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ για την Ένωση και για τη Σερβία την 1η Μαΐου 2012 και την 1η Σεπτεμβρίου 2013, αντίστοιχα.

                  (6)

                  Όταν η μετάβαση προς τη σύμβαση δεν πραγματοποιείται ταυτόχρονα για όλα τα συμβαλλόμενα μέρη στο πλαίσιο της ζώνης σώρευσης, δεν θα πρέπει να οδηγεί σε λιγότερο ευνοϊκή κατάσταση από εκείνη που ίσχυε προηγουμένως στο πλαίσιο του πρωτοκόλλου 3.

                  (7)

                  Το πρωτόκολλο 3 θα πρέπει επομένως να αντικατασταθεί από νέο πρωτόκολλο προκειμένου να γίνεται αναφορά στη σύμβαση.

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το πρωτόκολλο 3 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      Εφαρμόζεται από την 1η Σεπτεμβρίου 2014.

         …,

               Για το Συμβούλιο Σταθεροποίησηςκαι Σύνδεσης

               Ο Πρόεδρος

         (1)  ΕΕ L 278 της 18.10.2013, σ. 16.

         (2)  ΕΕ L 54 της 26.2.2013, σ. 4.

         ΠΑΡΑΡΤΗΜΑ
         Πρωτόκολλο 3
         σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
         Άρθρο 1
         Ισχύοντες κανόνες καταγωγής
         Για την εφαρμογή της παρούσας συμφωνίας, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) («η σύμβαση»).
         Όλες οι παραπομπές στη «συναφή συμφωνία» στο προσάρτημα I και στις σχετικές διατάξεις του προσαρτήματος II της σύμβασης νοούνται ως παραπομπές στην παρούσα συμφωνία.
         Άρθρο 2
         Διευθέτηση διαφορών
         Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος I της σύμβασης, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργειά του, υποβάλλονται στο συμβούλιο σταθεροποίησης και σύνδεσης.
         Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
         Άρθρο 3
         Τροποποιήσεις του πρωτοκόλλου
         Το συμβούλιο σταθεροποίησης και Σύνδεσης μπορεί να αποφασίζει την τροποποίηση των διατάξεων του παρόντος πρωτοκόλλου.
         Άρθρο 4
         Αποχώρηση από τη σύμβαση
         1.   Εάν είτε η Ευρωπαϊκή Ένωση είτε η Σερβία γνωστοποιήσει γραπτώς στον θεματοφύλακα της σύμβασης την πρόθεσή της να αποχωρήσει από τη σύμβαση σύμφωνα με το άρθρο 9, η Ευρωπαϊκή Ένωση και η Σερβία αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της παρούσας συμφωνίας.
         2.   Μέχρι την έναρξη ισχύος των εν λόγω κανόνων καταγωγής που αποτέλεσαν πρόσφατα αντικείμενο διαπραγματεύσεων, οι κανόνες καταγωγής που περιλαμβάνονται στο προσάρτημα I και, ενδεχομένως, οι σχετικές διατάξεις του προσαρτήματος II της σύμβασης, που εφαρμόζονταν τη στιγμή της αποχώρησης εξακολουθούν να εφαρμόζονται στην παρούσα συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα I και, ενδεχομένως, οι σχετικές διατάξεις του προσαρτήματος II της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της Ευρωπαϊκής Ένωσης και της Σερβίας.
         Άρθρο 5
         Μεταβατικές διατάξεις — σώρευση
         1.   Με την επιφύλαξη του άρθρου 3 του προσαρτήματος I της σύμβασης, οι κανόνες σχετικά με τη σώρευση που προβλέπονται στα άρθρα 3 και 4 του πρωτοκόλλου 3 της παρούσας συμφωνίας, όπως εγκρίθηκε από την Ευρωπαϊκή Ένωση και τη Σερβία κατά τη σύναψη της συμφωνίας (2), εξακολουθούν να εφαρμόζονται μεταξύ των μερών της παρούσας συμφωνίας έως ότου εφαρμοσθεί η σύμβαση σε όλα τα συμβαλλόμενα μέρη της συμφωνίας που απαριθμούνται στα εν λόγω άρθρα.
         2.   Με την επιφύλαξη του άρθρου 16 παράγραφος 5 και του άρθρου 21 παράγραφος 3 του προσαρτήματος I της σύμβασης, σε περίπτωση που η σώρευση αφορά μόνο τα κράτη της ΕΖΕΣ, τις Νήσους Φερόε, την Ευρωπαϊκή Ένωση, την Τουρκία και τους συμμετέχοντες στη διαδικασία σταθεροποίησης και σύνδεσης, η απόδειξη της καταγωγής μπορεί να είναι το πιστοποιητικό κυκλοφορίας εμπορευμάτων EUR. 1 ή η δήλωση καταγωγής.

            (1)  ΕΕ L 54 της 26.2.2013, σ. 4.

            (2)  ΕΕ L 278 της 18.10.2013, σ. 16.